text: Skrald fra lejligheder suges direkte i container
  16 november 2011 kl. 14.36
  Beboere i en boligforening i Esbjerg fik i dag et supermoderne anlæg til deres skrald.
  Esbjergs borgmester Johnny Søtrup indviede idag et fuldautomatisk sugeanlæg til 14 millioner kroner i en boligforening i Esbjerg. 
  Beboerne får fremover fjernet affald via et underjordisk rørsystem. Affald fra de 274 lejligheder ryger direkte ned i en container, der kun skal tømmes én gang om ugen.
  